Referat FAU møte 2. februar 2021  
Tilstede Stine Rybråten, Mildrid Fyksen,  Håkon Rustad, Hege Karlsen, Jan Harald Englund og Anne Lene Gustafsholm og Marthe Evenrud Bjerke. 
Gjest assisterende skolesjef Elisabeth Roland. 
Fraværende Lone R. Norshusstuen, Fatima Ismail
1.  Info fra assisterende skolesjef Elisabeth Roland
a: Store innsparinger i budsjettet til Lillehammer Kommune i 2021. Dette påvirker også skolene, og grunnskolenes budsjett er redusert med ca 8 millioner fra 2020. Disse pengene vil bli spart inn på personalkostnader, med noen endringer i lederstrukturen, midlertidige stillinger som vil forsvinne og leirskoler som utgår. Viktig å understreke at elevfaktoren gir grunnlaget for fordeling av penger til skolene. Det er altså en fast sum som fordeles pr elev. 
b: I budsjett for 2021 reduseres tildelingen til Jørstadmoen skole med 4% (720 000,-). Grunnlaget for budsjettet til skolen for året 2021, er elevgrunnlaget høsten 2020. Så selv om det blir 20 mindre elever totalt på skolen høsten 2021, vil det ikke bli justeringer i budsjettet før januar 2022 (7. klasse er 44 elever, høsten 2021 kommer det kun 24 skolestartere).   
I praksis betyr dette at skolen bruker en større andel av budsjettet i årets første 7 måneder når elevtallet er høyest, for så å justere i antall stillinger ved oppstart av nytt skoleår når elevtallet er blitt mindre. 20 elever tilsvarer ca 1,5 lærerstilling. I tillegg vil skolen tilstrebe å gjøre de innsparinger som er mulig våren 2021, så lenge det opprettholdes et forsvarlig tilbud til elevene. Dette kan være interne rokeringer ved fravær når det er forsvarlig og hensiktsmessig. 
c:  Svømmeopplæring i kommunen. 
Det er ikke ansatt ny svømmelærer etter at den tidligere gikk av med pensjon høsten 2020. Det skal ansettes en pedagog, og det diskuteres om det skal gjøres omstruktureringer innen svømmeopplæringen. Derfor er dette noe usikkert foreløpig. 
d: Samarbeid Lillehammer Kommune og Cyberforsvaret. 
Dette er i startfasen. Det er initiert et ønske om samarbeid fra begges side, men ingen konkrete planer er lagt foreløpig. Det er et stort behov for fokus på temaet digital kompetanse og informasjonssikkerhet. 
2. Elevundersøkelse. 
Dette er en årlig undersøkelse der elevene får si sin mening om læring og trivsel i skolen. Svarene brukes av skolen og kommunen for å gjøre skolen bedre. Her svarte elevene på spørsmål innen temaene trivsel, motivasjon, arbeidsforhold, læring, hjem-skole samarbeid, støtte fra lærer, vurdering for læring, medvirkning, regler på skolen, trygt miljø og rådgivning. 
a) Lærerene  i  1.-6. klasse er i skrivende stund i ferd med å analysere svarene som ble gitt, og utarbeider rapporter med konkrete tiltak som skal gjennomføres i de ulike klassene. Dette  presenteres på foreldremøtene til den aktuelle klassen. 7. trinn har et eget opplegg som ble igangsatt før jul og som følges opp videre nå. De har en styringsgruppe bestående av kontaktlærere, 8 elever og rekror som følger opp elevundersøkelsen og samarbeider om tiltak. 
3. Økonomi 
a: Hvordan jobbe videre med å dekke tapt inntekt for arrangement som utgår. 
FAU har skoleåret 2020 tapt alle inntekter, da både 17. mai, julevslutningen og alle treffkvelder ble avlyst. Disse inntektene går til turer i 5. 6. og 7. klasse. For å redde fremtidige turer, er vi nødt til å tenke alternative inntektskilder. Vipps innsamling før jul ga desverre lite inntekt. Vi setter nå igang en dugnad med salg av kake/godte-bokser, hvor alle foreldre oppfordres til å selge bokser. Klassekontaktene i hver klasse bli ansvarlige for gjennomføring i sin klasse.  
4. KUF møte, kort oppsummering: 
Informasjon fra skolekontoret om pågående samarbeid mellom ungdomsskolene, idrettsmiljøene, SLT koordinator og politiet med fokus på det psykososiale miljøet, især på 9. trinn. 
Inspill fra KFU og betydningen av systematisk arbeid med elevenes psykososiale miljø på alle alderstrinn, fra og med skolestart. (F. eks. kan kanskje verktøy utarbeidet for eldre barn brukes i lavere klasser hvis man ser behov for tidlig innsats?) Skolekontoret videreformidler til alle rektorer og oppfordrer også skolenes FAU til å ta dette videre på egne skoler.